OpenLLM-France/wikimedia huggingface dataset:
# UNP

UNP té els següents significats:
* Unió Nacional de Progrés, partit polític d'Andorra
* Unió Nacional Portuguesa, partit polític històric de Portugal
* Unió Nacional Populista, partit polític històric de Polònia
* Partit Popular Ucraïnès (del seu nom en ucraïnès Українська Народна Партія, transliterat Ukrains'ka Narodna Partiya), partit polític d'Ucraïna
* Partit Nacional Unit (del seu nom en anglès United National Party), partit polític de Sri Lanka
* Partit Nacionalista Unit (del seu nom en anglès United Nationalist Party), partit polític històric de Ghana
* Universidad Nacional de Piura, universitat pública amb seu a Piura, al Perú
* Universidad Nacional de la Patagonia, universitat pública amb seu a Comodoro Rivadavia, a l'Argentina
* Universidade Potiguar, universitat privada amb seu a Natal, al Brasil
* Universitat del Nord de les Filipines (del seu nom en anglès University of Northern Philippines), universitat pública amb seu a Vigan, a les Filipines
* Universitat Estatal de Padang (del seu nom en indonesi Universitas Negeri Padang), universitat pública amb seu a Padang, a Indonèsia
* University of Nebraska Press, servei editorial de la Universitat de Nebraska–Lincoln, als Estats Units
* Perfil UNP (de l'acrònim en alemany U-NormProfile), producte laminat amb secció en forma d'U
* UNP també és el tíquer a la Borsa de Nova York d'Union Pacific Corporation, empresa de ferrocarrils dels Estats Units
* Unp també és el símbol químic de l'unnilpentium, nom provisional històric de l'element químic dubni
# UPM-Sat

Els UPM-Sat són una sèrie de microsatél·lits desenvolupats per la Universitat Politècnica de Madrid en col·laboració amb l'Institut Nacional de Tècnica Aeroespacial d'Espanya, composta fins avui de dos membres, l'UPM/LB-Sat 1, llançat a l'espai el 1995 i l'UPM/Sat 2, anomenat també M.A.T.I.A.S., el llançament del qual estava previst para 1999, finalment serà llançat amb el nom UPMSat-2 UNIÓN el 2015
L'UPM-Sat 1 fou llançat el 7 de juliol de 1995 des de la Guaiana Francesa en el vol V75 d'un llançador Ariane 4 IV-40. Tenia un pes de 47 kg. Va tenir una vida operativa en òrbita de 213 dies, amb una òrbita polar heliosíncrona a 670 quilòmetres d'altitud, completant una volta al voltant de la Terra cada 98 minuts.
El projecte de l'UPM-Sat 2 tracta de desenvolupar un satèl·lit de menys de 50 kg de massa i dimensions totals inferiors a 0.5 m x 0.5 m x 0.6 m. El seu llançament està previst pel 2015.

## Referències

* ↑ De la universidad al espacio con un satélite ‘hecho en casa’, diario El País, 19 de novembre de 2013.
* ↑ Tecnobit y la Universidad Politécnica de Madrid construyen el Satélite Upmsat-2, tedae.org, 12 de juliol de 2015
* ↑ La Politécnica madrileña muestra su proyecto UPMSat-2, infoespacial.com
* Wade, Mark. «LBSAT» (en anglès), 2008. [Consulta: 8 abril 2009].
* Meseguer, J. & Sanz, A. «El Satélite UPMSat-1. Informes a la Academia de Ingeniería» (en castellano), 2008. Arxivat de l'original el 2011-09-06. [Consulta: 20 octubre 2018].

## Enllaços externs

* UPM-Sat 1 Arxivat 2012-02-20 a Wayback Machine., pàgina de l'Institut Universitari de Microgravetat "Ignacio Da Riva".
* El satélite UPM-Sat Arxivat 2011-09-06 a Wayback Machine., informe de J. Meseguer i A. Sanz.
* UPM-Sat 2 Arxivat 2012-01-22 a Wayback Machine., pàgina de l'Institut Universitari de Microgravetat "Ignacio Da Riva".
# Ull d'Horus

L'Ull d'Horus o Udjat («el que està complet») era un símbol solar de característiques màgiques, protectores, apotropaiques, purificadores i guaridores que encarnava l'ordre, l'estat perfecte. L'Udyat és un símbol d'estabilitat còsmico-estatal. S'associa amb la Lluna.

## Mitologia

Horus era fill d'Osiris, el déu que va ser assassinat pel seu propi germà Seth. Horus va mantenir una sèrie d'acarnissats combats amb Seth per venjar el seu pare. En el transcurs d'aquestes lluites, els contendents van patir múltiples ferides i algunes pèrdues vitals, com la mutilació de l'ull esquerre d'Horus. Però, gràcies a la intervenció de Thot, l'ull d'Horus va ser substituït per l'Udjat perquè el déu pogués recuperar la vista. Aquest ull era especial i estava dotat de qualitats màgiques.

## Amulet màgic

Es va utilitzar per primera vegada com a amulet màgic quan Horus el va fer servir per retornar la vida a Osiris. Va gaudir de gran popularitat en l'Antic Egipte i va ser considerat un amulet dels més poderosos: potenciava la vista, protegia i remeiava les malalties oculars, contrarestava els efectes del «mal d'ull» i, a més, protegia els difunts. Com a talismà, simbolitza la salut, la prosperitat, la indestructibilitat del cos i la capacitat de renéixer.
Textos de les Piràmides: declaració 258, a la piràmide d'Unas.
| « | El seu mal és expulsat! S'ha purificat amb l'Ull d'Horus. | » |

## Característiques protectores

Llibre dels Morts: capítol 112
| « | L'Ull d'Horus és la teva protecció, Osiris, Senyor dels Occidentals, constitueix una salvaguarda per a tu: rebutja tots els teus enemics, tots els teus enemics són apartats de tu. | » |
Textos dels Sarcòfags: Encanteri 64
| « | Et porto l'Ull d'Horus perquè el teu cor pugui alegrar-se... | » |
                   Encanteri 316
| « | Jo sóc el fer Ull d'Horus, que va marxar terrible... | » |

## Fraccions egípcies

Els egipcis van utilitzar un sistema molt antic per representar fraccions en mesures agràries de superfície i volum, basat en les divisions entre dos 1 / 2. Els signes de les fraccions més grans van ser presos de les parts que componien el jeroglífic de l'ull d'Horus.
Cada fracció es representava mitjançant una grafia del jeroglífic de l'ull:
    $={\frac {1}{2}}$ $={\frac {1}{4}}$ $={\frac {1}{8}}$ $={\frac {1}{16}}$ $={\frac {1}{32}}$ $={\frac {1}{64}}$

## L'Ull de Ra

Tot i que poden semblar idèntics, l'Ull de Ra es representa de manera invertida (és l'ull dret, i no pas l'esquerre, com l'Ull d'Horus). L'Ull de Ra també s'anomena Ull d'Aton i Ull de l'Est. Simbolitza el disc solar i s'identifica amb les deïtats solars, com Ra, Amon-Ra, Ra-Horakty i Aton, entre d'altres. També està relacionat amb algunes deesses, que s'identifiquen amb ell per adquirir-ne els poders; són sempre o bé les filles o bé les parelles de Ra.
# Ull de Ca

L'estany de l'Ull de Ca (en occità, Estanh de Bajas, en francès, Étang de Bages-Sigean) és un estany litoral de la costa llenguadociana. Està situat al departament d'Aude, al sud de Narbona, dins el Parc Regional Narbonès, situat entre els pobles de Bajas, Sijan, Peiriac de Mar i Grussan. Està constituït per una lòna que comunica amb la mar Mediterrània per La Novella

## Geomorfologia, Història

Al començament de la nostra era, formava part d'un golf on l'Aude i el Berra abocaven les seves aigües, abans que s'omplís d'arena progressivament i que es formés la corretja litoral.

## Medi ambient

Al maig de 1996, 28 pescadors de l'estany presentaren una denúncia per "trastorn anormal de la zona gaudi, generador d'un perjudici financera als pescadors". Els jutges van condemnar diverses empreses en proporció a la seva responsabilitat establerta per l'expert judicial: Comurhex (COnversion Métal URanium HEXafluorure), que havia participat en el 50% de l'eutrofització del l'estany per les aportacions de nitrogen crònics o accidentals entre l'any 1990 i l'any 1998, pagarà 239 371 € en concepte de danys més els interos.
El 10 de desembre de 2004, 60 litres de material actiu (d'una fugida d'un diposit de 34 m3) de clorpirifos (un insecticida potent) foren abocats a l'estany per la companyia Sté Occitane de Fabrications et de Technologie (SOFT), companyia agroquímica ubicada a La Novella.
Comprovaren abocaments de fluor i urani de la planta de Comurhex Malvési a l'estany el 23 i 24 agost 2009. Feren públic l'accident un dia i mig més tard. Agents de la ONEMA (Office national de l'eau et des milieux aquatiques) havien advertit l'empresa en repetides ocasions, però la direcció de Comurhex mai no els havia tingut en compte.
Al desembre de 2011, l'Comurhex va ser condemnat de nou per a 60.000 euros de multa per l'abocament de substàncies perjudicials en el medi entre el 21 d'agost i el 25 d'agost de 2009.

## Enllaços externs

* Vista satel·lit de Google maps
* Réseau de Suivi Lagunaire Arxivat 2016-03-09 a Wayback Machine. de Llenguadoc-Rosselló

## Refències

* ↑ Le Midi-Libre - 23 février 2007 : Pollution de l'étang de Bages: AREVA (Comurhex) condamnée !
* ↑ Gilles Bocquené, IFremer, Présentation ; Les pesticides en milieu marinDépartement Biogéochimie et EcotoxicologieIfremer Nantes Arxivat 2015-04-02 a Wayback Machine., Seminari «Phytosanitaires et Lagunes», Réseau de Suivi Lagunaire - Séminaire phytosanitaire; 5 de desembre de 2006 - Espace Odysséum Montpellier
* ↑ Comurhex Malvési o Usine Areva Malvési: Malvesi és la instal·lació de conversió d'urani d'Areva Comurhex, situada a Narbona (França).
* ↑ Fuite à la Comurhex, réactions des écologistes, publié le 26 août 2009
* ↑ Pollution chimique: la Comurhex à l'amende, Midi Libre, 17 décembre 2012
* ↑ L'Indépendant - 17/12/2011 : La Comurhex condamnée pour des déversements
# Ull de foc alablanc

L'ull de foc alablanc (Pyriglena leucoptera) és una espècie d'ocell de la família dels tamnofílids (Thamnophilidae) que viu entre la malesa del bosc i la vegetació secundària de l'est del Brasil, est del Paraguai i nord-est de l'Argentina.

## Referències

* ↑ «Ull de foc alablanc». Cercaterm. TERMCAT, Centre de Terminologia. Rev. 10/05/2021
# Uvbie

L'uvbie (o effurun, evhro, evrie, uvhria o uvwie) és una llengua edoid que parlen els uvbies, que tenen les seves principals comunitats a les LGAs d'Ethiope, a l'estat del Delta, al sud de Nigèria. Tot i que l'ethnologue afirma que el 2000 hi havia 19.300 evbie-parlants, segons el joshuaproject hi ha 30.500 uvbies.

## Fonologia

El sistema vocal de l'uvbie és molt reduït si tenim en compte el del proto-edoid reconstruït. Té nou vocals en dos conjunts harmònics, /i e a o u/ i /ɪ ɛ a ɔ ʊ/.
El sistema consonàntic també és conservador i és molt similar al de l'urhobo. Les úniques diferències significatives amb aquesta llengua és que no té els fonemes ɸ, ɣ i que distingeix entre l i n, segons si la següent vocal és oral i nasal. /ɾ, ʋ, j, w/ també tenen al·lòfones abans de vocals nasals.
| | Labial | Alveolar | Palatal | Velar | Labio-velar | glotal |
| Nasal | m | | ɲ | | | |
| Oclusiva | p b | t d | c ɟ | k ɡ | k͡p ɡ͡b | |
| Fricativa | f v | s z | ʃ dʒ | | | h |
| Vibrant | | r | | | | |
| Bategant | | ɾ | | | | |
| Aproximant | ʋ | l [n] | j | | w | |

## Família lingüística i relació amb altres llengües

L'uvbie és una llengua edoid del sud-oest, que forma part de la família de les llengües Benué-Congo, que són llengües nigerocongoleses. Les altres llengües d'aquest grup lingüístic són l'isoko, l'eruwa, l'urhobo i l'okpe.

## Sociolingüística i ús de la llengua

Els uvbies són els membres del grup ètnic que tenen com a llengua pròpia l'uvbie.
L'uvbie gaudeix d'un ús vigorós (6a), tot i que no està estandarditzada, és utilitzada en la comunicació oral per unes 20.000 persones de totes les edats i la seva situació és sostenible.

## Recursos en línia sobre l'uvbie

En els Open Language Archives hi ha enllaços a llocs d'internet on hi ha recursos sobre l'uvbie. En el glottolog hi ha una llista dels articles que parlen sobre la llengua uvbie.

## Referències

* 1 2 «Uvbie in Nigeria». joshuaproject. [Consulta: 16 juliol 2014].
* 1 2 «Uvbie». ethnologue. [Consulta: 17 juliol 2014].
* ↑ Archangeli & Pulleyblank, 1994. Grounded phonology, p 181ff
* ↑ «Southwestern». ethnologue. [Consulta: 16 juliol 2014].
* ↑ «Uvbie in the Language Cloud». ethnologue. [Consulta: 17 juliol 2014].
* ↑ «OLAC resources in and about the Uvbie language». OLAC. [Consulta: 17 juliol 2014].
* ↑ «Uvbie». glottolog. [Consulta: 17 juliol 2014].
# Ultrabuit

L'ultrabuit (en anglès Ultra-high vacuum, UHV) és el règim de buit caracteritzat per pressions inferiors a 10$^{−7}$ pascals o 100 nanopascals (10$^{−9}$ mil·libars, ~10$^{−9}$ torr). Les condicions d'UHV es creen mitjançant el bombeig del gas d'una cambra UHV. A aquestes baixes pressions, el recorregut lliure mitjà d'una molècula de gas és d'uns 40 km, de manera que les molècules de gas xoquen amb les parets de la cambra moltes vegades abans de xocar entre elles. Gairebé totes les interaccions moleculars tenen lloc, per tant, en diverses superfícies de la cambra.
Les condicions de UHV són integrals per a la investigació científica. Els experiments en ciències de la superfície sovint requereixen una superfície d'exemple química neta amb l'absència de qualsevol adsorbat no desitjat. Les eines d'anàlisi de superfícies, com l'espectroscòpia de fotoelectrons de raigs X i la dispersió d'ions de baixa energia, requereixen condicions de UHV per a la transmissió d'electrons o bigues de ions. Per la mateixa raó, les canonades de feix en acceleradors de partícules com el Large Hadron Collider es mantenen en UHV.

## Conceptes imolicats

* Sorció de gasos
* Teoria cinètica de gasos
* Transport de gas i bombeig
* Bomba de buit i sistemes de buit
* Pressió de vapor

## Referències

* ↑ «CERN FAQ: LHC: The guide». CERN Communication Group, 01-02-2009.
# Însurăței

Însurăței (abans conegut com a Pârdăleni) és una ciutat situada al comtat de Brăila, Muntènia (Romania). Té una població de 7.336 habitants. En el seu terme municipal es troben els poblats de Lacu Rezii (450 hab.), Maru Rosu (124 hab.) I Valea Călmăţuiului (121 hab.).
La ciutat administra tres pobles: Lacu Rezii, Măru Roșu i Valea Călmățuiului. Aquesta última es deia Rubla durant el govern comunista i allotjava delinqüents polítics que estaven obligats a viure-hi. Es va convertir oficialment en una ciutat el 1989, com a resultat del programa de sistematització rural romanès.

## Fills il·lustres

* Gheorghe Moldoveanu (n. 1945), remer

## Referències

* ↑ «ÎNSURĂȚEI IN TELEORMAN DESTINATION GUIDE ROMANIA» (en anglès), 05-05-2019.
# Èczema xeròtic

L'èczema xeròtic (o èczema asteatòtic o èczema craquelé) és una forma d'èczema que es caracteritza pels canvis que es produeixen quan la pell es torna anormalment seca, vermella, amb picor, i esquerdada (d'aquí fa denominació francesa de craquelé). Acostuma a ocórrer amb més freqüència durant l'hivern i en condicions seques.
L'èczema xeròtic és comú en persones ancianes, encara que no és estrany per a persones de 20 anys. És més freqüent a les cames i pot aparèixer com irritacions vermelles, irregulars i amb la capa còrnia clivellada.

## Tractament

El primer mètode que s'ha de prendre quan es tracta l'èczema xeròtic és intentar rehidratar la pell seca amb un humidificador i banyar-se/dutxar-se amb menys freqüència. S'han d'utilitzar sabons suaus i hidratants per evitar més irritacions. S'ha d'evitar rascar la zona afectada. L'aplicació de pomades contra la picor i l'ús freqüent de locions o cremes hidratants que contingui urea haurien d'ajudar a reduir la sequedat.
Si la pell està inflamada o esquerdada, es poden utilitzar glucocorticoides de potència mitjana a alta. Un estudi publicat el 2005 va trobar resultats positius en remullar la zona afectada amb aigua durant vint minuts i després aplicar un glucocorticoide en ungüent de concentració mitjana a alta.

## Referències

* 1 2 Mash, Marlene J.; Fedor, Maria; Bonnington, Lucy «Skin Problems» (en anglès). Primary Care Geriatrics, 01-01-2007, pàg. 612–623. DOI: 10.1016/B978-032303930-7.50061-4.
* ↑ Gutman AB, Kligman AM, Sciacca J, James WD. Soak and smear: a standard technique revisited. Archives of Dermatology. 2005 Dec;141(12):1556-9.
# Església parroquial de Santa Bàrbara

L'Església de santa Bàrbara de Mas del Olmo va ser l'últim dels eremitoris dels llogarets d'Ademús en construir-se. Encara en la primera dècada del segle xvii els seus habitants es queixaven davant el rector de Sant Pedro d'Ademús per la llunyania de la parroquial, demanant-li permís per a acudir a la veïna parròquia de La Pobla de Sant Miquel, per a complir les seves obligacions cristianes. Poc després, tenia lloc la construcció de la llavors ermita de santa Bàrbara, que seria servida cada diumenge per un capellà beneficiat de la parroquial de sant Pere d'Ademús. A la fi del segle xvii l'ermita de Mas del Olmo arribaria a compartir vicari amb Sesga, assignant-se-li un propi en l'últim terç del segle xviii.
L'edifici presenta l'habitual planta rectangular, distingint-se el presbiteri de la nau, que no presenta capelles laterals. La coberta del presbiteri consisteix en una curta volta de canó amb dos trams de llunetes, recentment restaurada. La nau presenta tres trams definits per dos arcs diafragmàtics de mig punt, que sostenen una coberta menys elaborada, de fusta a dues aigües. El tram dels peus és ocupat pel cor que se situa enlaire, amb la típica balaustrada de fusta tornejada. Conserva el púlpit amb tornaveu, situat en el costat de l'Evangeli.
En l'exterior destaca la senzilla portada, que és lateral i de llinda, coronada per una petita fornícula que conté una imatge nova de la titular. L'església de santa Bàrbara és l'únic temple dels repartits en els llogarets d'Ademús que posseïx torre campanar. Aquest se situa adossat en el costat oposat de la portada i és de secció quadrada, si bé el cos superior presenta els cantons rebaixats, donant una atractiva aparença poligonal. L'única campana que acull va ser fosa a mitjan segle xviii, pel que és una de les més antigues que es conserven en els temples del terme.
Des de la campanya d'estiu de l'any 2004 fins a l'última en el 2006, la Universitat de València ha desenvolupat en ella uns camps de treball que s'han encarregat de restaurar-la. El treball ha estat dut a terme per estudiants i llicenciats en Història de l'Art de la Universitat de València.

## Bibliografia

* Eslava Blasco, Raúl: Ademuz y su patrimonio histórico-artístico. Ademuz, 2007. ISBN 978-84-606-4251-0
# 906

El 906 (CMVI) fou un any comú començat en dimecres del calendari julià.

## Esdeveniments

* 27 de febrer: els conradians vencen els Babenberg en la batalla de Fritzlar pel domini de Francònia, però Conrad el Vell cau en combat.

## Referències

* ↑ Bachrach i Bachrach, 2014, nota a peu de pàgina núm. 146.

## Bibliografia

* Bachrach, B. S.; Bachrach, D. S. Widukind de Corvey. Deeds of the Saxons (en anglès). Catholic University of America Press, 2014. ISBN 9780813226934.
# Unbipenti

Unbipenti :
| Unbiquadi ← Unbipenti → Unbihexi Np ↑ Ubp ↓ - ||
| Predicció de propietats ||
| Nom, símbol, nombre | Unbipenti, Ubp, 125 |
| Sèrie química | Presumptament un alcalinoterri |
| Grup, període, bloc | 1, 8, g |
| Pes atòmic | Desconegut |
L'unbipenti o eka-neptuni és el nom temporal d'un element químic hipotètic de la taula periòdica que té el símbol temporal Ubp i nombre atòmic Z=125. Els càlculs han mostrat que $^{332}$Ubp seria l'isòtop més estable.

## Nom

El nom unbipenti és un nom sistemàtic d'element, que es fa servir com a marcador de posició fins que es confirmi la seva existència per un altre grup de recerca i la IUPAC decideixi el seu nom definitiu. Aquest és un element transuránico (aquells després de l'urani) i són sempre artificialment produïts. Habitualment, es tria el nom proposat pel descobridor.
L'element 125 és d'interès perquè és part de la hipotètica illa d'estabilitat.

## Referències

* ↑ «FLW Incorporated | Specialists in Physical Measurement, Testing, Calibration & Control». www.flw.com. [Consulta: 16 març 2020].
* ↑ Sharma, M.; Farhan, A.; Münzenberg, G. «α-decay properties of superheavy elements Z=113-125 in the relativistic mean-field theory with vector self-coupling of ω meson». Physical Review C, 71, 2005, pàg. 054310. DOI: 10.1103/PhysRevC.71.054310.
# Heterodontosaure

L'heterodontosaure (Heterodontosaurus, 'llangardaix de diferents dents') és un gènere de dinosaure dels ornitisquis herbívor amb un parell de dents canines sobresortints que visqué al Juràssic primer a Àfrica del Sud. S'assembla a Hypsilophodon.
Era un herbívor o omnívor petit i bípede amb una longitud estimada d'1 a 1,75 metres. Tenia dents de tota mena, incloent-hi dents canines.
L'heterodontosaure va ser descrit científicament per primera vegada l'any 1962 per Alfred W. Crompton i Alan Charig amb l'única espècie fins ara de l'Heterodontaurus tucki.

## Referències

* ↑ Hopson, James A. «Tooth function and replacement in early Mesozoic ornithischian dinosaurs: implications for aestivation» (en anglès). Lethaia, 13, 1, 1-1980, pàg. 93–105. DOI: 10.1111/j.1502-3931.1980.tb01035.x. ISSN: 0024-1164.
* ↑ Crompton, Alfred W.; Charig, Alan J. «A new Ornithischian from the Upper Triassic of South Africa» (en anglès). Nature, 196, 4859, 12-1962, pàg. 1074–1077. DOI: 10.1038/1961074a0. ISSN: 0028-0836.
# Època leptònica

* Cosmologia
* Big-bang
* Desplaçament cap al roig
* Edat de l'univers
* Energia fosca
* Equacions de Friedmann
* Fons còsmic de microones
* Història del big-bang
* Inflació còsmica
* Llei de Hubble
* Matèria fosca
* Mètrica FLRW
* Model Lambda-CDM
* Nucleosíntesi primordial
* Univers
* Temes relacionats
* Astrofísica
* Física de partícules
* Gravetat quàntica
* Relativitat general
* modifica
En els models cosmològics del big-bang, l'època leptònica va ser el període de l'evolució de l'univers primerenc en què els leptons (concretament electrons i neutrins) dominaven la massa de l'Univers. Va començar aproximadament 1 segon després del big-bang, un cop la majoria d'hadrons i anti-hadrons es van anihilar mútuament al final de l'època hadrònica. Durant aquest període, la temperatura de l'Univers encara era prou alta com per a crear parells de neutrins i d'electró-positró. Aproximadament 10 segons després, la temperatura de l'univers va baixar fins al punt que els parells electró-positró es van anihilar gradualment, i els fotons no tenien prou energia com per a poder regenerar-los (via el procés γ→e+e-). Un petit residu d'electrons, necessaris per tal de neutralitzar la càrrega positiva dels protons presents a l'Univers, es va mantenir juntament amb els neutrins en flux lliure. Aquesta època va ser seguida per la nucleosíntesi primordial.

## Vegeu també

* Cosmologia

## Referències

* ↑ Fromerth, M.J.; Kuznetsova, I.; Labun, L.; Letessier, J.; Rafelski, J. (en anglès) Acta Physica Polonica B, 43, 12, 2012, pàg. 2261. arXiv: 1211.4297. DOI: 10.5506/APhysPolB.43.2261. ISSN: 0587-4254.
* ↑ Kauffmann, Guinevere. «Thermal history of the Universe and early growth of density fluctuations». Max Planck Institute for Astrophysics. [Consulta: 6 gener 2016].
* ↑ Birrell, Jeremiah; Yang, Cheng Tao; Rafelski, Johann (en anglès) Nuclear Physics B, 890, 2015, pàg. 481–517. arXiv: 1406.1759. Bibcode: 2015NuPhB.890..481B. DOI: 10.1016/j.nuclphysb.2014.11.020 [Consulta: free].
* ↑ «First few minutes». Eric Chaisson. Harvard Smithsonian Center for Astrophysics. [Consulta: 6 gener 2016].
* ↑ «Timeline of the Big-bang». The physics of the Universe. [Consulta: 6 gener 2016].

## Bibliografia

* Allday, Jonathan. Quarks, Leptons and the Big-bang. Second Edition, 2002. ISBN 978-0-7503-0806-9.